“สตาร์ ปิโตรเลียม รีไฟน์นิ่ง” เคาะราคา IPO ที่ 9 บ./หุ้น เปิดจอง 23-25 พ.ย.นี้
“สตาร์ ปิโตรเลียม รีไฟน์นิ่ง” หรือ SPRC ผู้ประกอบธุรกิจโรงกลั่นน้ำมันปิโตรเลียม ซึ่งเป็นบริษัทลูก PTT เคาะราคา IPO ที่ 9 บ./หุ้น เปิดจอง 23-25 พ.ย. นี้ คาดเทรด SET กลางธ.ค.นี้ โดยมีบล. บัวหลวง,บล. ฟินันซ่า,บล. ภัทร ,ธนาคาร ไทยพาณิชย์ จำกัด (มหาชน) เป็นที่ปรึกษาทางการเงิน 
11 พ.ย. 2558

บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ระบุว่า บริษัทได้กำหนดราคาเสนอขายหุ้นสามัญต่อประชาชนทั่วไปเป็นครั้งแรก (IPO) ที่ 9 บาท/หุ้น โดยแบ่งเป็นหุ้นสามัญเพิ่มทุนจำนวนไม่เกิน 345,018,900 หุ้น หุ้นสามัญเดิมของบริษัท ซึ่งเสนอขายโดย บริษัท ปตท. จำกัด (มหาชน) หรือ PTT จำนวนไม่เกิน 1,390,296,600 หุ้น และจัดสรรหุ้นส่วนเกินจำนวนไม่เกิน 173,531,400 หุ้น โดย PTT เป็นผู้ถือหุ้นรายใหญ่ของ SPRC
ทั้งนี้จะเปิดให้จองซื้อหุ้นวันที่ 23-25 พ.ย.นี้ และคาดว่าจะเข้าซื้อขายวันแรกใน SET ได้ในสัปดาห์ที่ 2 ของเดือนธ.ค.นี้ ในหมวดพลังงานและสาธารณูปโภค โดยมีบริษัทหลักทรัพย์ บัวหลวง จำกัด (มหาชน) ,บริษัทหลักทรัพย์ ฟินันซ่า จำกัด ,บริษัทหลักทรัพย์ ภัทร จำกัด (มหาชน) และธนาคาร ไทยพาณิชย์ จำกัด (มหาชน) เป็นที่ปรึกษาทางการเงิน     
อนึ่ง SPRC เป็นผู้ประกอบธุรกิจโรงกลั่นน้ำมันปิโตรเลียม